open-index/open-wikipedia-markdown huggingface dataset:
Tom DeLay

**Thomas Dale DeLay** (s. 8. huhtikuuta 1947 Laredo, Teksas) on republikaanipoliitikko ja entinen Yhdysvaltain edustajainhuoneen jäsen Texasista. Hänet tunnetaan lempinimellä "The Hammer" () harjoittamastaan tiukasta puoluekuristaan. Hän oli edustajainhuoneen enemmistöjohtaja 2003–2006, jolloin hän yhdisti republikaanit tukemaan presidentti George W. Bushin agendaa.

## Poliittinen ura
### Nousu enemmistöjohtajaksi
DeLay valittiin 1978 Teksasin osavaltion edustajainhuoneeseen. Hän istui Teksasin edustajainhuoneessa 1979–1984. DeLay valittiin Yhdysvaltain edustajainhuoneeseen vaaleissa 1984. DeLay sai mainetta loistavana varainkerääjänä, ja hän auttoi monia kongressiin yrittäviä republikaaniehdokkaita. DeLayn ansioksi voi osittain laittaa republikaanien vaalivoitto 1994. Republikaanit saivat takaisin enemmistöpuolueensa aseman neljään vuosikymmeneen.

DeLay valittiin vuonna 1995 republikaanien whipiksi, jonka tehtävänä oli varmistaa, että puolueen jäsenet saapuisivat merkittäviin äänestyksiin ja äänestäisivät sovitun kannan mukaan. Hän sai tuona aikana lempinimekseen "The Hammer" kovan puoluekurinsa takia. DeLay oli merkittävässä roolissa vuonna 1998, kun presidentti Bill Clintonia syytettiin virkavirheestä. Hän järjesti kristillisen oikeiston edustajia lobbaamaan republikaaniedustajia äänestämään Clintonin virkavirheen puolesta. Edustajainhuoneessa ehdotus menikin läpi, mutta senaatti äänesti virkavirhettä vastaan.

DeLay nousi vuonna 2003 edustajainhuoneen enemmistöjohtaksi, eli enemmistönä olevan puolueen ryhmäjohtajaksi.

### Eroaminen skandaalin jälkeen
DeLay joutui eroamaan enemmistöjohtajan paikalta syyskuussa 2005, kun häntä syytettiin Teksasissa rikollisesta salaliitosta vaalikampanjan aikana 2002. Republikaanisääntöjen mukaan enemmistöjohtaja joutuu rikollisten syytteiden edessä jättämään paikkansa ainakin väliaikaisesti.

Korruptiosyytteiden takia DeLay päätti erota kongressista kokonaan helmikuussa 2006. DeLayn saamien syytteiden lisäksi hänen suhteensa tuomittuun lobbariin Jack Abramoffiin on ollut myös tarkastelussa. DeLayn kaksi entistä avustajaa on myös tuomittu Abramoff-jutun yhteydessä. DeLay on kiistänyt kaikki häneen kohdistuvat syytökset.

## Lähteet

## Aiheesta muualla
* DeLayn blogi
Opava

**Opava** (, ) on Tšekissä Määrin-Sleesian läänissä sijaitseva kaupunki, jonka läpi virtaa Opava-joki. Aiemmin kaupunki oli Sleesian pääkaupunki. Vuoden 2020 arvion mukaan kaupungissa asui 56&nbsp;450 asukasta.

## Historia
Ensimmäiset tiedot Opavasta ovat vuodelta 1195. Kaupunkioikeudet (Magdeburgin kaupunginoikeudet) sille myönnettiin vuonna 1224.

## Talous ja kulttuuri
Sijaintinsa vuoksi Opava palvelee keskuksena monille ympäröiville kylille ja kaupungeille sekä talouden että kulttuurin aloilla. Tšekin tasavallan vanhin museo sijaitsee Opavassa. Se avattiin yleisölle vuonna 1814. Perinnettä jatkaa myös Sleesian maakuntamuseo Opavassa, joka rakennettiin vuosien 1893–1895 aikana. Lisäksi kaupungissa on muun muassa Tiedeakatemian Sleesian instituutti ja Sleesian yliopisto.

## Matkailu ja kielet
Kaupungissa ei puhuta joitakin palvelualojen paikkoja lukuun ottamatta juuri lainkaan englantia. Osa paikallisista puhuu kuitenkin jonkin verran saksaa. Noin parinkymmenen minuutin ajomatkan päässä sijaitsee Ostravan kaupunki, jossa on lentokenttä.

## Lähteet
* 

### Viitteet
Korpinportti

**Korpinportti** (*Raven’s Gate*) on Anthony Horowitzin kirjoittaman *[[Viisi vartijaa]]* -fantasiakirjasarjan ensimmäinen osa, toinen osa on nimeltään Kylmä tähti. *Korpinportti* perustuu Anthony Horowitzin omaan aiempaan teokseen *The Devil’s Doorbell*.

## Juoni

Kirjan päähenkilö on 14-vuotias Matthew Freeman. Matt joutuu vaikeuksiin kun hänen ”ystävänsä” suostuttelee hänet mukaan varastamaan DVD-levyjä varastorakennuksesta. He jäävät kiinni, ja varastorakennuksen vartija haavoittuu pahasti.

Alaikäisyydestään johtuen hän ei joudu vankilaan, vaan hänet lähetetään kasvattiperheeseen Englannin maaseudun pikkukylään. Pian selviää että vankila olisi ehkä ollutkin paljon parempi paikka kuin tuo pikkukylä, sillä siellä vaikuttaa olevan jotain pahasti pielessä.
Kaikki pakoyritykset epäonnistuvat. Kun sitten eräissä yhteyksissä tulee esiin sana Korpinportti, alkaa Matt kinnostua. Matt aikoo selvittää mitä Korpinportti tarkoittaa ja samalla hän yrittää edelleen päästä karkuun vaaralliseksi muuttuneesta kylästä. Kumpikin tehtävä vaikuttaa lähes mahdottomalta, sillä kehenkään ei voi luottaa.
Matt etsii apua lehden toimituksesta ja tapaa Richard Colen.

Matt lähtee Yorkkiin Richarin kanssa, jossa he puhuvat nexusen jäsenen Susan Ashwoodin kanssa.

Matt ja Rihchard päätyvät museoon, jossa dinosaurukset hyökkäävät heidän kimppuun. Matt siepataan ja Richard jää museoon.

Matt viedään ydinvoimalaan jonne myös Richard on tuotu. Yhdessä he onnistuvat pääsemään pakoon ja estämään vanhojen paluun.

## Aiheesta muualla
* Vesa Sisättö: Korpinportti. Helsingin Sanomat 12.4.2007.
Schönebergin raatihuone

**Schönebergin raatihuone** () on hallintorakennus Berliinissä Schönebergin kaupunginosassa John-F.-Kennedy-Platzin laidalla. Rakennus oli  Länsi-Berliinin kaupungintalo vuosina 1949–1991. Myöhemmin se siirtyi Tempelhof-Schönebergin alueen hallinnon käyttöön.

## Historia
Nykyinen raatihuone rakennettiin vuosina 1911–1914 tuolloin itsenäiselle Schönebergin kaupungille. Sen ovat suunnitelleet arkkitehdit Peter Jürgensen ja Jürgen Bachmann. Kun Schöneberg liitettiin vuonna 1920 Berliiniin, raatihuonetta alkoi käyttää Schönebergin hallintoalueen (*Bezirkin*) hallitus.

Toisessa maailmansodassa Schönebergin raatihuone kärsi vaurioita. Sen torni rakennettiin sodan päätyttyä uudelleen arkkitehti Kurt Dübberin piirustusten pohjalta. Toisen maailmansodan jälkeen Berliini jaettiin Itä- ja Länsi-Berliiniksi. Berliinin raatihuone jäi Itä-Berliinin puolelle, jolloin Länsi-Berliinin kaupunginhallinto otti käyttöön Schönebergin raatihuoneen. Vuonna 1950 rakennuksen kellotorniin asennettiin ”vapaudenkello” (*Freiheitsglocke*) Yhdysvaltain kansan lahjana Berliinille. 

Yhdysvaltain presidentti John F. Kennedy piti Schönebergin raatihuoneella 26. kesäkuuta 1963 kuuluisan *[[Ich bin ein Berliner]]* -puheensa. Saman vuoden marraskuussa Kennedy murhattiin. Raatihuonetta vierustava Rudolph-Wilde-Platz nimettiin kolme päivää murhan jälkeen John-F.-Kennedy-Platziksi.

Saksan jälleenyhdistymisen jälkeen yhdistyneen Berliinin hallinto siirtyi Berliinin raatihuoneelle, ja Schönebergin raatihuonetta alkoi jälleen käyttää Schönebergin hallintoalueen hallitus. Vuoden 2001 alueuudistuksessa Schönebergin ja Tempelhofin hallintoalueet yhdistettiin. Schönebergin raatihuoneesta tuli yhdistyneen Tempelhof-Schönebergin alueen hallintopaikka.
Viktor Kurentsov

**Viktor Grigorjevitš Kurentsov** (; 15. huhtikuuta 1941 – 7. huhtikuuta 2021) oli  neuvostoliittolainen painonnostaja ja olympiavoittaja.

Kurentsov oli painonnoston keskisarjan (alle 75 kg) maailmanennätysmies osallistuessaan Tokion 1964 olympialaisiin. Kisoissa hän hermoili ja sai vain neljä yhdeksästä suorituksestaan onnistumaan. Hänen lopputuloksensa 440 kg riitti hopeaan Tšekkoslovakian Hans Zdražilan sivuttua maailmanennätystä 445 kg. Kurentsov punnersi 135 kg, tempasi 130 kg ja työnsi 175 kg.

Méxicon 1968 olympialaisissa Kurentsov osasi jo rentoutua. Nostojensa välillä hän makaili takahuoneessa lueskellen Tolstoita. Kilpailussa hän punnersi 152,5 kg, tempasi 135 kg ja työnsi maailmanennätyksen 187,5 kg. Vaikka yhteistulos 475 kg jäikin 7,5 kiloa alle hänen maailmanennätyksensä, voitti hän kultaa ylivoimaisella 20 kilon erolla Japanin Masashi Ouchiin.

Viktor Kurentsov voitti maailmanmestaruuden neljästi ja Euroopan mestaruuden seitsemän kertaa.

## Saavutukset
* Olympiakultaa keskisarjassa Méxicossa 1968 (tulos 475 kg)
* Olympiahopeaa keskisarjassa Tokiossa 1964 (tulos 440 kg)
* MM-kultaa keskisarjassa 1965, 1966, 1969 ja 1970
* EM-kultaa keskisarjassa 1964, 1965, 1966, 1968, 1969, 1970 ja 1971
* EM-hopeaa keskisarjassa 1972

## Lähteet
Vimmu

**Vimmu** eli Vimmunkulma on Pälkäneellä sijaitseva kylä, joka maarekisterissä kuuluu Onkkaalan ja Kukkolan kylään. Vimmu sijaitsee noin yhdeksän kilometrin etäisyydellä Pälkäneen kirkonkylästä Onkkaalasta Aitoon ja Luopioisten suuntaan. 

## Historia
Vimmu-nimen taustalla lienee lisänimi Finbo, joka on merkitty vuoden 1557 maakirjaan Kuulialan kylän talolliselle Mikko Laurinpojalle. Hänen poikansa Matin kohdalla lisänimi on muuntunut vuoteen 1615 mennessä muotoon Vimbunen, josta arvellaan Vimmun nimen johtuneen.

## Vimmu kaunokirjallisuudessa
Juhani Syrjän neliosaisen Juho-romaanisarjan (1998–2003) kertojaminä on kirjailijan isä, Vimmusta lähtöisin ollut Juho Syrjä. Varsinkin romaanisarjan ensimmäisessä osassa, vuoteen 1918 sijoittuvassa teoksessa *Juho&nbsp;18* käsitellään Vimmun ja muun Pälkäneen tapahtumia.

## Lähteet
Syyteharkinta

**Syyteharkinta** on viranomaisen tekemä toimenpide, jossa ratkaistaan nostetaanko henkilöä vastaan syyte vai ei. Syyteharkinnassa viranomainen saattaa näkemyksensä kirjalliseen muotoon, syytteeksi tai syyttämättäjättämispäätökseksi. 

Brittiläisperäisissä common law -maissa syyteharkinnan suoritti perinteisesti grand jury -niminen elin. Tästä on pääosin luovuttu, mutta Yhdysvalloissa se on edelleen käytössä.

Suomessa syyttäjinä toimivat kihlakunnansyyttäjät, valtionsyyttäjät ja valtakunnansyyttäjä. Useimmissa maissa syyttäjät myös johtavat esitutkintaa ja tuossa tehtävässään jo harkitsevat onko asiassa edellytyksiä jatkaa tutkintaa. Suomessa esitutkinta on eri viranomaisen, tavallisimmin poliisin tehtävänä. Uusin kehitys on Suomessakin johtanut esitutkintayhteistyöhön, jossa poliisin on jo  varhaisessa vaiheessa informoitava syyttäjää tutkittavaksi tulleesta muusta kuin yksinkertaisesta rikoksesta. Syyteharkinta tapahtuu esitutkinnan jälkeen, eli esitutkintaviranomainen saattaa tutkintansa tuloksen syyttäjän arvioitavaksi. 

Jos syyttäjä päätyy syytteen nostamiseen, hänen syytteensä käsittää kuvauksen syytetyn teosta ja ilmoituksen siitä, mistä rikoksesta hän vaatii rangaistusta. Syyte sisältyy haastehakemukseen, jonka syyttäjä laatii tuomioistuimelle: hän siis pyytää syytetyn haastamista oikeuteen vastaamaan nostamaansa syytteeseen.
S/S Ålandsfärjan

**S/S Ålandsfärjan** oli vuonna 1933 Britanniassa *T/S Brittany* -nimellä valmistunut matkustaja-autolautta. Sen rakensi William Denny & Bros Ltd Dumbartonissa Skotlannissa. Alus oli käytössä Englannin kanaalissa, kunnes se toisen maailmansodan sytyttyä lopetti liikenteen ja otettiin brittien Royal Navyn käyttöön. Suomeen alus päätyi Ålandfärjan AB:n ostettua sen huhtikuussa 1963.

## Käyttöhistoria
* Kesäkuussa 1933 alus luovutettiin Southern Railways Co:lle. Alus asetettiin liikenteeseen välille Southampton–Guernsey–Jersey. Liikenne jatkui vuoteen 1939 aluksen ollessa talvisin telakoituna.
* Syksystä 1939 kevääseen 1940 liikenteessä Folkestonen ja Calais’n välillä. Alus otettiin Royal Navyn käyttöön vuoteen 1945 saakka.
* Vuonna 1946 alus palasi siviilikäyttöön välille Jersey–St. Malo.
* Vuonna 1947 alus ajoi karille.
* Huhtikuussa 1963 alus myytiin Ålandsfärjan AB:lle. Alus aloitti liikennöinnin välillä Maarianhamina–Gräddö.
* Vuonna 1966 alus aloitti liikenteen Viking Linen punaiseen väriin maalattuna välillä Maarianhamina–Kapellskär.
* Toukokuussa 1972 alus sai pohjakosketuksen Söderarmin lähistöllä; aluksen saamat vauriot olivat niin suuret, että se poistettiin käytöstä. Kesäkuussa alus myytiin Teijon Tehtaat Oy:lle romutettavaksi. Osa aluksen sisustuksesta siirrettiin maarianhaminalaiseen Pub Brittanyyn, jossa ne ovat yhä.

## Lähteet
Miguel Ángel Martín Perdiguero

**Miguel Ángel Martín Perdiguero** (s. 14. lokakuuta 1972 San Sebastián de los Reyes, Madridin maakunta, Espanja) on entinen espanjalainen maantiepyöräilijä. Perdiguero aloitti uransa ammattilaisena vuonna 1997 Kelme-tallissa. Hän jatkoi tallissa kauden 1998 loppuun, jonka jälkeen hän siirtyi O.N.C.E.-Deutsche Bank -talliin. Kaudella 2000 hän ajoi Vitalicio Seguros -tallissa. Kausina 2001&ndash;2002 hän kilpaili Cantina Tollo-Acqua & Sapone -tallin väreissä sekä kaudella 2003 Domina Vacanze Elitron -joukkueessa. Vuosi 2004, jolloin hän kilpaili Saunier Duval-Prodir -tallissa, oli Perdigueron uran kohokohta, sillä hän voitti Clásica de San Sebastián -kilpailun sekä Katalonian ympäriajossa niin kolme etappia kuin kokonais-, piste- ja mäkikilpailunkin. Kaudeksi 2005 hän siirtyi Phonak Hearing Systems -talliin ja lopetti ammattilaisuransa elokuussa 2006.

## Saavutuksia
*Clásica de San Sebastián: 2004 voitto
*Lombardian ympäriajo: 2003 viides
*Amstel Gold Race: 2005 viides
*Liège-Bastogne-Liège: 2005 seitsemäs, 2006 kuudes
*Milano-Torino: 2003 kolmas
*Katalonian ympäriajo:
**2004 kokonais-, piste- ja mäkikilpailun sekä etappien 2, 3 ja 4 (aika-ajo) voitto
**2005 kokonaiskilpailun kuudes
*Espanjan ympäriajo
**1999 prologissa kolmas 
**2002 etapilla 19 kolmas 
**2003 etapilla 19 kolmas 
**2005 etapilla 5 toinen, etapilla 16 kolmas 
*Italian ympäriajo:
**2000 etapilla 3 kolmas 
*Burgosin ympäriajo:
**1999 etapin 2 voitto  
*Asturian ympäriajo:
**2001 etapin 1 voitto 
**2002 etapin 3 voitto
**2004 etapin 5 voitto
*Setmana Catalana: 
**2002 etapin 4 voitto
**2004 kokonaiskilpailun toinen sekä piste- ja yhdistelmäkilpailun voitto 
*Bicicleta Vasca: 2002 mäkikilpailun ja etapin 3 voitto
*Vuelta Valenciana: 2003 pistekilpailun ja etapin 4 voitto
*Vuelta a Castilla y Leon: 2003 etapin 3 voitto
*Vuelta a Murcia: 2004 mäkikilpailun voitto
*Euskal Bizikleta: 2004 etappien 1 ja 2 voitto
*Clasica a Los Puertos de Guadarrama: 1999 voitto
*Vuelta a la Rioja: 2000 voitto
*Grand Prix Llodio: 2000 voitto
*Grand Prix Miguel Indurain: 2000 voitto
*Trofeo Pantalica: 2003 voitto

## Lähteet
* Miguel Angel Martin Perdiguero Trap&ndash;Friis-tietokannassa
Aaltomittari

**Aaltomittari** (*Rheumaptera undulata*) on mittareiden (Geometridae) heimoon kuuluva perhonen.

## Koko ja ulkonäkö
Aaltomittarin siipien kärkiväli on 26,5–34,5 millimetriä, naaras on keskimäärin koirasta suurempi. Siivet ovat kokonaan ruskehtavanharmaiden ja vaaleiden aaltojuovien halkomat.

## Levinneisyys ja lentoaika
Aaltomittari on levinneisyydeltään holarktinen, se esiintyy Euroopasta Aasiaan ja Pohjois-Amerikkaan. Suomessa esiintymisalue ulottuu Oulun korkeudelle saakka. Lentoaika Suomessa on yleensä kesäkuun lopulta heinäkuun puoliväliin, mutta yksittäishavaintoja voi olla kesäkuun alusta elokuun loppupuolelle.

## Elinympäristö ja elintavat
Aaltomittari elää valoisissa lehti- ja sekametsissä, metsänreunoilla, puistoissa ja puutarhoissa. Sen lentoaika on yleensä iltahämärissä, mutta usein päivälläkin. Lentää yksitellen. Toukka elää yhteenkehrättyjen lehtien välissä. Laji talvehtii kotelona.

## Ravintokasvi
Toukka on polyfagi eli erikoistunut useisiin ravintokasveihin, niihin kuuluvat esimerkiksi koivut (*Betula*), pajut (*Salix*), metsähaapa (*Populus tremula*), pihlajat (*Sorbus*), hopeapensaat (*Elaeagnus*) ja mustikka (*Vaccinium myrtillus*).

## Lähteet
*

## Aiheesta muualla
*Wellenspanner (kuva)
Carl-Alexander von Volborth

**Carl-Alexander von Volborth** (21. helmikuuta 1919 Charlottenburg [nyk. osa Berliiniä] – 25. helmikuuta 2009) oli saksalaissyntyinen yhdysvaltalainen heraldikko.

Von Volborth oli Académie Internationale d'Héraldiquen sekä useiden muiden heraldisten seurojen jäsen. Vuonna 1984 hänet palkittiin Gustaf von Numers -palkinnolla Helsingissä sukututkimuksen ja heraldiikan kuudennentoista kansainvälisen konferenssin yhteydessä.
 
Von Volborth oli yksi tärkeimmistä saksalaista heraldista kulttuurialuetta englanninkielisellä kielialueella edustaneista heraldikoista ja hänen opaskirjoillaan on näin ollen suomalaisessa heraldisessa perinteessä suurempi käyttöarvo kuin monilla muilla englanninkielisillä heraldiikan oppikirjoilla.

## Teokset
* *Heraldry: Customs, Rules, and Styles* 
* *The Art of Heraldry* 
* *Heraldry of the World* 
* *Little Manual of Heraldry: A Synoptical Approach*
* *The Very Dubious Codex Senilski* (yhdessä Marc Van de Cruysin kanssa)
Persianpöllönen

**Persianpöllönen** (*Otus brucei*) on pienikokoinen pöllö, jolla on sarvimaiset höyhentupsut päälaella. Lajin nimesi Allan Octavian Hume 1873.

## Koko ja ulkonäkö
Linnun pituus on 20–21 cm, siivenkärkien väli on 54–64 cm ja paino 100 gramman molemmin puolin. Höyhenpuvultaan ja kooltaan muistuttaa suuresti paljon yleisempää kyläpöllöstä, josta sen voi erottaa harmaamman ja heikommin tummaviiruisen yleisvärityksen sekä vaaleamman naaman perusteella. Sen puvussa ei koskaan esiinny punaruskeaa väritystä. Sukupuolet ovat samanvärisiä mutta naaras on hieman kookkaampi. Koiraan soidinääni on pehmeä, hidas puputus.

## Esiintyminen
Laikuttainen esiintyminen kattaa Lähi-idän Siinain niemimaalta ja Israelista Arabian niemimaalle, Persian, Pakistanin ja Keski-Aasian. Lajista tunnetaan 4 alalajia: nimialalaji *brucei* (Keski-Aasian pohjoisosat), *semenowi* (Keski-Aasian itäosat), *obsoletus* (Turkmenistan ja Uzbekistan) sekä *exiguus* (Siinailta Pakistaniin). Lajin kanta on elinvoimainen. Se voi olla paikallisesti runsas mutta toisin paikoin vähentynyt. Lajia ei ole tavattu Suomessa.

## Elinympäristö
Valoisat lehtimetsät ja pensaikot, puistot ja asutusten ja viljelysten metsiköt.

## Lisääntyminen

Pesintä huhti-toukokuussa. Pesä on tavallisesti puunkolossa, pöntössä, rakennuksessa, jyrkän törmän kolossa tai vanhassa harakanpesässä. Munia on yleensä 4 tai 5. Naaras hautoo noin 4 viikkoa. Haudonta alkaa tavallisesti heti ensimmäisen munan ilmestyttyä, joten poikaset kuoriutuvat eriaikaisesti. Molemmat emot ruokkivat poikasia, jotka jättävät pesän noin 26 päivän ikäisinä ja oppivat lentämään muutamia päiviä myöhemmin.

## Ravinto
Pääasiassa hyönteiset mutta myös pikkujyrsijät, linnut ja liskot. Saalistaa sekä lennosta että maasta tai oksalta.

## Lähteet
* 
* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. 
* Owlpages
### Viitteet

## Aiheesta muualla
*
Fernando Fernán Gómez

**Fernando Fernán Gómez** (28. elokuuta 1921 Lima, Peru – 21. marraskuuta 2007) oli espanjalainen näyttelijä sekä elokuvaohjaaja ja -käsikirjoittaja. Hän syntyi Perussa, mutta muutti Espanjaan jo vuonna 1924.

Espanjan sisällissodan jälkeen Fernán Gómez aloitti lainopintonsa, jotka hän kuitenkin keskeytti omistautuakseen teatterille. Elokuva-alalla hän on ollut maansa huippunimiä 1950-luvulta saakka. Hän erosi 1959 neljäntoista avioliittovuoden jälkeen vaimostaan María Dolores Praderasta, jonka kanssa hänellä oli tytär Helena.

Fernán Gómez oli tuottelias elokuva-alan vaikuttaja, mutta työskenteli myös televisiossa. Hän voitti muun muassa Berliinin elokuvajuhlien Hopeisen karhun 1977 ja 1985 sekä Kultaisen kunniakarhun 2005. Hänelle myönnettiin lisäksi useita Espanjan elokuva-alan tunnustuksia Goya-palkintoja sekä näyttelijänä, käsikirjoittajana että ohjaajana. 

Fernán Gómez meni vuonna 2000 uusiin naimisiin Emma Cohenin kanssa. Hän kuoli 86-vuotiaana. 

## Aiheesta muualla

*
Jeremías

**Jeremías**, oik. **Carlos Eduardo López Avila** (s. 19. syyskuuta 1973 Lontoo, Iso-Britannia) on brittiläis-venezuelalainen laulaja ja sanoittaja.

Jeremíasin vanhemmat olivat venezuelalaisia, ja hän muutti kaksivuotiaana Venezuelaan. Hän kiinnostui musiikista jo varhain ja aloitti laulujen kirjoittamisen kahdeksanvuotiaana. 11-vuotiaana hän otti taiteilijanimen Jeremías. Vuonna 2000 venezuelalaiset levy-yhtiöt kiinnostuivat hänen musiikistaan. Vuonna 2003 hänen laulunsa "Poco Poco" valittiin suosittuun venezuelalaiseen telenovelaan *[[Mi gorda bella]]*, jonka tuotti RCTV. Telenovelassa käytettiin myös hänen kappalettaan "La cita".

Jeremías teki Venezuelassa albumin, ja siitä tuli suosittu. Syys–joulukuussa 2003 hän teki useita televisioohjelmia, esimerkiksi *Aprieta y gana*, *Ají Picante*, *Especial de mi gorda bella*, *Cita Con*, *El 2 de oro*, *Sálvese quien pueda*, *Camino a la fama* ja *Mañana Viva*, sekä haastatteluja Caracasin ja Venezuelan radioon. Vuonna 2004 Jeremías teki konserttikiertueen *Tour La Cita* Venezuelassa, Argentiinassa, Chilessä, Puerto Ricossa, Kolumbiassa ja Ecuadorissa.

Vuonna 2006 Jeremías julkaisi ensimmäisen albuminsa *Ese que va por ahí*.

## Diskografia
**[[Jeremías (albumi) |Jeremías]]*
**[[Ese Que Va Por Ahi]]* (2006)
**[[Un Día Más En El Gran Circo]]* (2007)

## Aiheesta muualla
* Jeremías 
* Jeremíasin viralliset kotisivut
Pyhä maa

**Pyhä maa** (myös **[[Luvattu maa]]** ja **[[Kanaaninmaa]]**) on Israelin tai Palestiinan alueesta käytetty nimitys. Se käsittää sekä nykyisen Israelin alueen että palestiinalais­alueet. Nimitys johtuu alueen merkityksestä Raamatun tärkeimpien tapahtumien paikkana. Pyhä maa on sekä juutalaisten, kristittyjen että muslimien tärkeä pyhiinvaelluskohde. Siitä käytetään myös nimitystä Luvattu maa, koska Raamatun mukaan Jumala lupasi maan Abrahamin jälkeläisille.

## Nimi

Nimi ”Pyhä maa” liittyy juutalais-kristilliseen uskonkäsitykseen. Maasta tulee pyhä, kun se liittyy Jumalan pelastussuunnitelmaan. Samalla tavoin voidaan puhua pyhistä miehistä ja naisista sekä pyhistä paikoista ja esineistä. Pyhyys ei siten johdu itse esineestä tai henkilöstä. 

Raamatussa sanonta *pyhä maa* esiintyy muun muassa Toisessa Mooseksen kirjassa. Sen mukaan Jumala ilmestyi Moosekselle palavassa pensaassa Hoorebin vuorella ja käski hänen riisua kenkänsä, koska paikka, johon hän oli tullut, oli pyhä maa. Samalla Jumala antoi Moosekselle tehtäväksi vapauttaa israelilaiset Egyptistä, jossa he olivat orjina. 

Pyhä maa mainitaan myös Koraanin 5. suurassa: ”Kansani, kulkekaa sisälle Jumalan luvattuun pyhään maahan. Älkää kääntykö pakoon, muutoin varmaan joudutte perikatoon.”

## Lähteet

## Aiheesta muualla

*Pyhä Maa -verkkopalvelu Israelin ja Palestiinan konfliktiin ja Pyhään maahan liittyvää aineistoa kristillisestä näkökulmasta.
Angolan itsenäisyyssota

**Angolan itsenäisyyssota** käytiin Portugalin siirtomaana olleessa Angolassa vuosina 1961–1974. Maa oli ollut Portugalin vallan alaisena 1600-luvulta lähtien.

1950-luvulla Angolassa alkoi itsenäisyysliikehdintää monesta suunnasta. Syntyi sekä vasemmistolaisia liikkeitä (PCA ja PLUA jotka yhdistyivät *Kansanliike Angolan vapauttamiseksi* MPLA:ksi), että Kongon kuningaskunnan vallan palauttamista ajava kongolais-angolalainen liike UPA, josta kehittyi *Angolan kansallinen vapautusrintama* FNLA. Siitä erosi 1960-luvun puolella *Angolan täydellisen itsenäisyyden liitto* UNITA, joka vastusti siirtomaavallan lisäksi Neuvostoliiton ja Kuuban tukemia marxilaisia. FNLA sai tukea Yhdysvalloista. UNITAn tuki oli suurinta maan eteläosia asuttavien heimojen keskuudessa.

Sotatoimet alkoivat puuvillatyöläisten lakosta vuonna 1961. Portugalin sotavoimat vastasivat pommittamalla kahtakymmentä kylää napalmilla ja surmaamalla seitsemäntuhatta afrikkalaista. Vasemmistomilitantit hyökkäsivät poliisiasemalle. Portugalilaiset tekivät kostoiskuja. Ensimmäisen sotavuoden aikana kuoli 2&nbsp;000 portugalilaista ja 50&nbsp;000 afrikkalaista. Lähes puoli miljoonaa pakolaista pakeni Zaireen. UPAn militantit seurasivat pakolaisia ja aiheuttivat levottomuuksia myös Zairen puolella.

Vuonna 1962 MPLA piti puoluekokouksen, julistautui entistä selvemmin marxilaiseksi ja sai tukea Che Guevaralta, Kuubasta, Itä-Saksasta ja Neuvostoliitosta. Vastapainona UNITA voimistui ja teki ensimmäiset sissi-iskunsa 1966. 

Portugali luopui Angolasta neilikkavallankumouksen yhteydessä 1974. 

Maan itsenäistyttyä sota jatkui suoraan Angolan sisällissotana, ja kylmän sodan vallitessa Neuvostoliitto ja Yhdysvallat rahoittivat sisällissodan osapuolia. Kylmän sodan päättymisestä huolimatta sisällissota jatkui Angolassa aina vuoteen 2002 asti.

## Lähteet
Mário Soares

**Mário Alberto Nobre Lopes Soares** (7. joulukuuta 1924 Lissabon – 7. tammikuuta 2017 Lissabon) oli portugalilainen Sosialistipuolueen poliitikko, presidentti ja pääministeri. 

Hän valmistui Lissabonin yliopistosta ja suoritti Ranskassa oikeustieteellisen tutkinnon. 

Soares oli nuoruudessaan António de Oliveira Salazarin diktatuurin äänekäs vastustaja ja joutui toistuviin kahnauksiin viranomaisten kanssa. Hän liittyi demokraattiseen nuorisoliikkeeseen 1940-luvulla ja joutui vankeuteen ja maanpakoon. Vankeusvuosia Soares vietti São Tomén saarella, ja oleskellessaan vuodesta 1968 lähtien maanpaossa Ranskassa hän johti Salazarin vastaista oppositiota. Hän palasi kotimaahansa niin kutsutun neilikkavallankumouksen jälkeen vuonna 1974 ja nimitettiin uuden hallituksen ulkoministeriksi.

Hän toimi Portugalin pääministerinä vuosina 1976–1978 ja jälleen 1983–1985. Vuosien 1974–1975 ulkoministerikaudella  hän oli neuvottelemassa silloisten Portugalin siirtomaiden itsenäisyydestä, ja pääministerikaudellaan hän johti Portugalin EY/EU-jäsenyyteen. Hän oli naimisissa näyttelijä Maria Barroson kanssa vuodesta 1949 vaimon kuolemaan vuonna 2015. 

Mário Soares toimi vuosina 1986–1996 Portugalin presidenttinä. Hän oli Portugalin ensimmäinen siviilipresidentti sitten 1920-luvun. Tullessaan valituksi tammikuussa 1991 uudelle virkakaudelle Soares sai yli 70 prosenttia presidentinvaalissa annetuista äänistä. Hänet on äänestetty televisiossa (*Os Grandes Portugueses*) historian 12. suurimmaksi portugalilaiseksi. Myös hänen poikansa João Soares on poliitikko.

Soares oli Euroopan parlamentin jäsen Euroopan sosiaalidemokraattisen puolueen ryhmässä vaalikaudella 1999–2004.

Soares kommentoi Suomen vuoden 2011 eduskuntavaalien tulosta ja perussuomalaisten vaalivoittoa sanoen Suomen olevan ”äärikonservatiivinen”. Soares arvosteli Suomea solidaarisuuden puutteesta Portugalin velkajärjestelyn yhteydessä.

Suomen pitkäaikaisin pääministeri Kalevi Sorsa kuului Soaresin läheisiin ystäviin.

Soares joutui sairaalahoitoon joulukuun puolivälissä 2016, vajosi koomaan tapaninpäivänä ja kuoli 7. tammikuuta 2017.

## Lähteet

## Aiheesta muualla

* 
* 
* 
*
Cité de l’architecture et du patrimoine

**Cité de l'architecture et du patrimoine** on arkkitehtuurimuseo Pariisissa Ranskassa. Se on sijoitettu Palais de Chaillot'hon noin 22&nbsp;000 neliömetrin tiloihin. Museo esittelee ranskalaista arkkitehtuuria 1000-luvulta 2000-luvulle. Sen rakentaminen maksoi noin 82 miljoonaa euroa, ja se vihittiin käyttöön 19. syyskuuta vuonna 2007 presidentti Nicolas Sarkozyn johdolla.

## Lähteet

## Aiheesta muualla

* Viralliset sivut
Maria Barroso

**Maria de Jesus Simões Barroso Soares** (2. toukokuuta 1925 Fuseta – 7. heinäkuuta 2015 Lissabon) oli portugalilainen näyttelijä, joka oli vuodesta 1949 poliitikko Mário Soaresin (presidenttinä 1986–1996) aviopuoliso. Hän oli mukana perustamassa Sosialistipuoluetta. 

Barroso syntyi Fusetassa, opiskeli Lissabonissa ja työskenteli näyttelijänä Teatro Nacional D. Maria II:ssa. Hän teki lisäksi esiintymisiä useammissa Manoel de Oliveiran elokuvissa.

Barroso tuli vanhemmallakin iällään tunnetuksi aktivismillaan. Hänet nimitettiin joulukuussa 1997 Aveiron yliopiston kunniatohtoriksi.

Barroso kuoli 7. heinäkuuta 2015 lissabonilaisessa sairaalassa, jonne hän oli joutunut kaaduttuaan kotonaan kesäkuussa.

## Lähteet
Christian Pander

**Christian Pander** (s. 28. elokuuta 1983 Münster Nordrhein-Westfalen, Saksa) on saksalainen jalkapalloilija, joka edusti ammattilaisurallaan Schalke 04:ää ja Hannover 96:ta. Hänen pelipaikkansa oli vasen laitapuolustaja.

Hän siirtyi vuonna 2001 Schalken juniorijoukkueeseen Preußen Münsteristä. Hän oli aikaisemmin pelannut SC Nienbergen, 1. FC Gievenbeckin ja SC Greven 09 -joukkueissa. 

Maajoukkueessa Pander debytoi 22. elokuuta 2007 Englantia vastaan käydyssä ottelussa. Hän teki ottelun 2-1-voittomaalin vapaapotkusta Paul Robinsonin selän taakse.

## Lähteet

## Aiheesta muualla
* Pelaajaprofiili Schalken sivuilla
Jerónimo de Sousa

**Jerónimo de Sousa** (s. 13. huhtikuuta 1947) on portugalilainen poliitikko. Hän on toiminut vuodesta 2004 Portugalin kommunistisen puolueen pääsihteerinä, jona häntä edelsi Carlos Carvalhas. 

Sousa syntyi Louresissa. Hänet valittiin parlamenttiin jo ensimmäisillä vapailla vaaleilla neilikkavallankumouksen jälkeen 1970-luvulla. Hänet valittiin toistuvasti uudelleen, kunnes hän jätti parlamentin vuonna 1993 vain palatakseen jälleen 2002. 

Jerónimo de Sousa oli kommunistien presidenttiehdokkaana vuoden 2006 vaaleissa, joissa hänelle antoi tukensa myös Ekologinen puolue Vihreät (*Partido Ecologista "Os Verdes"*). 

## Lähteet
António Guterres

**António Manuel de Oliveira Guterres** GCC (s. 30. huhtikuuta 1949 Lissabon, Portugali) on portugalilainen sosialistipuolueen poliitikko, joka toimi Portugalin pääministerinä 1995–2002. Lokakuussa 2016 hänet valittiin YK:n pääsihteeriksi.

## Elämä
Guterres on kotoisin Lissabonista, jossa hän opiskeli Instituto Superior Técnico -korkeakoulussa. Hän on koulutukseltaan fyysikko ja sähköinsinööri. Valmistuttuaan Guterres jatkoi jonkin aikaa urallaan akatemiassa, joka oli tuolloin vahvan katolisen vaikutusvallan alainen. Vuonna 1974 Guterres liittyi sosialistipuolueeseen ja samana vuonna Portugalin Estado Novo -diktatuuri päättyi neilikkavallankumoukseen. Hän on ollut sosialistipuolueen aktiivinen jäsen koko uransa ajan.

Guterres toimi vuosina 1995–2002 Portugalin pääministerinä. Guterres on myös kansainvälisesti merkittävä vaikuttaja: hän oli Sosialistisen internationaalin presidentti 1999–2005. Hän oli 2005–2015 YK:n pakolaisavun (UNHCR) pääsihteeri. Guterresin toimiessa UNHCR:n pääsihteerinä sen Geneven päämajan henkilöstön määrää leikattiin ja henkilöstöä sijoitettiin lähemmäs maailman konfliktialueita. Maailmalla hänet tunnetaan erityisesti toiminnastaan Euroopan pakolaiskriisin aikana, jolloin hän pyrki saamaan maailman rikkaat maat tekemään enemmän konflikteja ja onnettomuuksia pakenevien ihmisten hyväksi. YK:n pakolaisavun pääsihteerinä ollessaan Guterres vieraili 2015 Suomessa.

YK:n turvallisuusneuvosto äänesti 6. lokakuuta 2016 yksimielisesti Guterresin YK:n pääsihteeriehdokkaaksi Ban Ki-moonin seuraajaksi. YK:n yleiskokous vahvisti valinnan viikkoa myöhemmin. Guterres aloitti järjestön pääsihteerinä vuoden 2017 alussa.

Israelin ulkoministeri Israel Katz julisti lokakuussa 2024 Guterresin ei-toivotuksi henkilöksi maahansa.

Guterresilla on kaksi lasta ensimmäisen vaimonsa kanssa, joka kuoli autokolarissa vuonna 1998. Hän avioitui uudestaan vuonna 2001. Guterres puhuu sujuvasti portugalia, englantia, espanjaa ja ranskaa.

## Lähteet

## Aiheesta muualla

* António Guterresin kotisivut
In Profile

**In Profile** on vuonna 1999 julkaistu Deep Purplen kokoelmalevy, joka sisältää yhtyeen jäsenten ja taustavaikuttajien haastatteluja kappalenäytteiden lomassa.

## Kappaleet
Albumi on jaettu seuraaviin neljään osaan:

* Part One: Roundabouts and Swings
* Part Two: Smoke On The Water
* Part Three: Who Do We Think We Are?
* Part Four: Breaking Up Is Hard To Do

## Aiheesta muualla
* ''In Profile'' discogs.com -sivustolla
Days May Come and Days May Go

**Days May Come and Days May Go: The 1975 California Rehearsals, Volume 1** on Deep Purplen neloskokoonpanon kesäkuussa 1975 nauhoitetuista harjoituksista koottu albumi.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Tommy Bolin – kitara, laulu
* David Coverdale – laulu
* Glenn Hughes – basso, laulu
* Jon Lord – urut, kosketinsoittimet
* Ian Paice – rummut, lyömäsoittimet

## Aiheesta muualla
* ''Days May Come and Days May Go'' discogs.com -sivustolla
Saints and Soldiers – pyhimyksiä ja sotilaita

**Saints and Soldiers – pyhimyksiä ja sotilaita** on yhdysvaltalainen sotaelokuva, jonka tapahtumat sijoittuvat Ardennien taistelun aikoihin. Elokuva julkaistiin vuonna 2003. Sen ohjasi Ryan Little, ja sen on käsikirjoittanut Matt Whitaker, Geoffrey Panosin tarinan pohjalta. 

Elokuvan päärooleja näyttelevät Corbin Allred, Alexander Polinsky, Kirby Heyborne, Larry Bagby ja Peter Asle Holden. Tarinan päähenkilöinä on neljä amerikkalaista sotilasta, jotka selviytyvät Malmedyn verilöylystä.

## Aiheesta muualla
* Leffatykki.com
Listen, Learn, Read On

**Listen, Learn, Read On** on Deep Purplen kuuden cd:n ja kirjasen sisältävä kokoelmaboksi vuosilta 1968-1976. Se sisältää myös yhtyeen ensimmäisen toimintakauden (1968–1976) jäsenten Purplea edeltävien yhtyeiden kappaleita.

## Kappaleet

### CD 1: 1964-1971

#### Pre-Purple 1964–1971
*The Outlaws: Keep A Knockin' (Ritchie Blackmore) 1964
*M.I.5: You'll Never Stop Me Loving You (Rod Evans & Ian Paice) 1966
*M.I.5: Only Time Will Tell (Ian Paice & Rod Evans) 1966
*Johnny Kidd & The Pirates: Send For That Girl (Nick Simper) 1966
*Santa Barbara Machine Head: Porcupine Juice (Jon Lord) 1967
*Episode Six: I Can See Through You (Roger Glover & Ian Gillan) 1967
*Episode Six: Mr. Universe (Ian Gillan & Roger Glover) 1968
*Trapeze: Medusa (Glenn Hughes) 1970
*The Government: Does Anybody Really Know What Time It Is (David Coverdale) 1971
*Zephyr: See My People Come Together (Tommy Bolin) 1971

#### Deep Purple 1968–1969
*Hush
*Help
*Shield
*Listen, Learn, Read On
*Kentucky Woman
*Playground (studio outtake)
*Emmaretta
*The Bird Has Flown (single version)

### CD 2: 1969-1970

*Why Didn't Rosemary
*Hallelujah
*Ricochet (BBC)
*The Bird Has Flown (BBC)
*Hush (live)
*Concerto, Third Movement (reprise) (live)
*Wring That Neck (live)
*Jam Stew (BBC)
*Speed King (BBC)
*Cry Free
*Hard Loving Man (BBC)
*Bloodsucker (BBC)
*Living Wreck (BBC)
*Studio Chat / Jam
*Flight Of The Rat

### CD 3: 1970-1971

*Mandrake Root (live)
*Grabsplatter (BBC)
*Child In Time (BBC)
*Jon Lord interview (BBC)
*Black Night (BBC)
*Into The Fire (BBC)
*Fools (studio outtake)
*Fireball
*No One Came
*Demon's Eye

### CD 4: 1971-1974

*No No No (German TV)
*Highway Star (German TV)
*Smoke On The Water (quad mix)
*Never Before (quad mix)
*When A Blind Man Cries (remix)
*Strange Kind Of Woman (live)
*Lazy (live)
*Black Night (live)
*Woman From Tokyo (remix)
*Smooth Dancer
*Mary Long (remix)
*Burn
*Might Just Take Your Life

### CD 5: 1974

*Sail Away
*Coronarias Redig
*You Fool No One (live)
*Mistreated (live)
*Space Truckin' (live)

### CD 6: 1974-1976

*Stormbringer (quad mix)
*Soldier Of Fortune (quad mix)
*Hold On (quad mix)
*Highball Shooter (instrumental version)
*The Gypsy (live)
*Drifter (live rehearsal)
*Dance To The Rock & Roll (live jam)
*This Time Around / Owed To 'G'
*Love Child
*Wild Dogs (live)
*Lady Luck (live)
*Gettin' Tighter (live)
*You Keep On Moving
Taistelu Ardenneilla

**Taistelu Ardenneilla** (*Battle of the Bulge*, 1965) on yhdysvaltalainen sotaelokuva, joka kertoo Ardennien taistelusta.

Elokuvan on ohjannut Ken Annakin ja siinä näyttelevät mm. Henry Fonda, Robert Shaw, Robert Ryan, Dana Andrews, George Montgomery, Charles Bronson ja Telly Savalas. Yhdysvaltojen presidentti ja sodan aikana liittoutuneiden ylipäällikkönä toiminut Dwight D. Eisenhower haukkui elokuvan sen silmiinpistävien historiallisten epätarkkuuksien johdosta.

Elokuva sisältää dramatisoidun kohtauksen Malmedyn verilöylystä.

## Arvioita
*[[Video-opas|Video-oppaassa]]* vuodelta 1994 Asko Alanen kutsuu elokuvaa massiiviseksi ja pakokaasunkatkuiseksi panssaribaletiksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Onni Laihanen

**Onni Laihanen** (16. kesäkuuta 1916 Muolaa – 23. huhtikuuta 1956 Lake Worth, Florida) oli suomalainen harmonikansoittaja, säveltäjä ja tanssimuusikko, joka soitti muun muassa Dallapé-orkesterissa. Hänen kuuluisin sävellyksensä on *Rantakoivun alla* vuodelta 1938.

Laihanen voitti Suomen harmonikkamestaruuden vuosina 1941, 1942, 1943 ja 1945. Hän muutti Yhdysvaltoihin vuonna 1947. Laihanen kuoli sydänhalvaukseen 39-vuotiaana vuonna 1956. Hän käytti myös salanimeä ”Inno L.”.

## Lähteet

## Aiheesta muualla
* 
* 
* https://akaanseutu.fi/2016/06/18/onni-laihasen-syntymasta-on-kulunut-100-vuotta/
Pierre-Henri Raphanel

**Pierre-Henri Raphanel** (s. 27. toukokuuta 1961 Alger, Algeria) on entinen ranskalainen Formula 1 -kuljettaja. 

## Ura
Raphanael aloitti uransa kilpailemalla kartingissa, jossa hän voitti Ranskan eliittimestaruuden vuonna 1981. 1980-luvulla Raphanael ajoi myös erilaisissa Formula Renault, Formula 3 sekä Formula 3000 -sarjoissa, joista parhaimmat hetket hänelle olivat Formula 3:sten kolmas sija vuonna 1984, F3 Monacon osakilpailun voitto 1985 ja Ranskan Formula 3 -mestaruus.

Raphanel kilpaili lyhyellä (17 osakilpailun) F1-urallaan kolmessa eri pikkutallissa, jotka olivat Larrousse, Coloni ja Rial. Hän selviytyi aika-ajojen karsinnoista ainoaan kilpailuunsa Coloni-tallin autolla Monacon GP:ssa kaudella 1989 lähtöruudusta 18, josta tuloksena oli keskeytys (vaihdelaatikkovika).

Formula 1:sten jälkeen Raphanael siirtyi Le Mans, GT ja urheiluautosarjoihin, joissa hän voitti GT1 -ajoluokkansa Le Mansin 24 tunnin ajon vuonna 1997.

## Lähteet
Kurikan kirkko

**Kurikan kirkko** on Kurikassa sijaitseva kirkko, joka on rakennettu vuosina 1845–1847. Rapattu tiilikirkko on suunniteltu Yleisten rakennusten intendentinkonttorissa, mutta kirkon rakentaja Erkki Kuorikoski teki muutoksia hyväksyttyihin suunnitelmiin. Rakennusta on korjattu monesti. Viimeisin korjaus on toteutettu vuosien 1987–1990 aikana. Silloin kirkko korjattiin sekä ulkoa että sisältä ja muun muassa värityksessä palattiin alkuperäisiin väreihin. 

## Arkkitehtuuri ja sisustus
Kurikan kirkko on muodoltaan sisäviisteinen tasavartinen ristikirkko. Sen keskiosassa on suuri lanterniiniin päättyvä kupoli kahdeksankulmaisen attikakerroksen yläpuolella. Kirkon katossa lukee ”Keisari Nicolai I:sen aikana, on tämä Herran Huones Rakettu W: 1847. Erik Kuorikoskelta.” Kirkossa on yhteensä 1&nbsp;000 istumapaikkaa. Alttaritaulu on kaksiosainen, osat kuvaavat ehtoollisen asettamista ja ristiinnaulitsemista. Alttaritaulun tekijä on Johan Zacharias Blackstadius ja se on vuodelta 1857.

## Ympäristö
Kirkon edustalla sijaitseva puinen jalasjärvisen Salomon Köhlströmin suunnittelema kellotapuli on kirkkoa vanhempi. Se valmistui vuonna 1794. Toinen tapulin kahdesta kellosta on vuodelta 1704.

Kirkkomaata kiertää kivimuuri. Kirkkopihalla sijaitsevan sankaripatsaan on suunnitellut kuvanveistäjä Lauri Leppänen vuonna 1949. Kirkkomaalla on myös muun muassa Into Saxelinin ja Ahto Virtasen suunnittelema *Vapaussodassa kaatuneiden muistopatsas* (1922).

## Kuvia

Tiedosto:Interior of Kurikka Church 20190614.jpg|Kirkko sisältä. 
Tiedosto:Kurikka bell tower 20180925.jpg|Kellotapuli on vuodelta 1794.
Tiedosto:Kurikka Church 2017.jpg|Kirkko ja kellotapuli kesällä 2017.
Tiedosto:Kurikka sh 2013.JPG|Kurikan sankarihaudat kesällä 2013*Siunaa, Herra, uhri soturin 1939–1944*


## Lähteet

## Aiheesta muualla

* Kurikan kirkko valtakunnallisesti merkittävien kulttuurihistoriallisten ympäristöjen vuoden 1993 luettelossa
*
Kauhajoen seurakunta

**Kauhajoen seurakunta** () on Kauhajoella ja Karijoella toimiva seurakunta, joka kuuluu Suomen evankelis-luterilaisen kirkon Lapuan hiippakunnan Etelä-Pohjanmaan rovastikuntaan. Kirkkoherrana toimii Jouko Ala-Prinkkilä, joka on toiminut tehtävässä vuodesta 2001 lähtien. 

## Historia
Kauhajoki kuului alkujaan Ilmajoen emäseurakuntaan. Kauhajoella tiedetään olleen *[[kappelitupa]]* jo vuonna 1584. Kauhajoesta tehtiin oma saarnahuonekunta vuonna 1624 ja kappeli kolme vuotta myöhemmin. Omaksi kirkkoherrakunnakseen Kauhajoki erotettiin muodollisesti vuonna 1858 mutta käytännössä erotus toteutui vasta 1892. Kauhajoen Aronkylään saatiin oma Alapään rukoushuonekunta vuonna 1923. Kauhajoen kirkonkylän lisäksi seurakuntalaisille rakennettiin sivukirkot Nummijärvelle (1934) ja Kauhajärvelle (1951). Kenraali Ušakovin määräyksestä syyskuun 1. päivänä vuonna 1808 venäläiset sotajoukot polttivat Kauhajoella sekä kirkon että pappilan. 

## Seurakunnan toimitilat
* Karijoen kirkko
* Kauhajoen kirkko
* Nummijärven kirkko
* Kauhajärven kirkko
* Majaniemen Riihikirkko
* Majaniemen leirikeskus
* Nuorisotalo Setälä
* Keskustan seurakuntakeskus
* Aron seurakuntakoti
* Päntäneen seurakuntakoti
* Männikön kerhohuone
* Äijälän pappila
* Virastotalo
* Siunauskappeli
* Karijoen Pappila

## Herätysliikkeet
Kauhajoen seurakunta kuuluu muun Seinäjoen eteläisen ja läntisen alueen tavoin voimakkaaseen ja yhtenäiseen evankelisen herätysliikkeen tukialueeseen. Myös Karijoen alue kuuluu evankelisen liikkeen tukialueeseen. Kauhajoen alueella on kannatusta myös kansanlähetykselle sekä jossain määrin lestadiolaisuudelle.

## Papisto

### Kauhajoen kappeliseurakunta
* 1627–1650: kappalainen Sigfrid Henrici Albilacovius Uskelensis
* 1652–1665: kappalainen Eskil Matinpoika Stutaeus
* 1665–1698: kappalainen Jacob Sigfridi Haustramnius
* 1698–1701: kappalainen Henric Gabrielinpoika Peldan
* 1701–1708: kappalainen Mathias Nervander
* 1709–1766: kappalainen Henric Jacobi Hideen
* 1767–1781: kappalainen Nathanael Warnberg
* 1783–1803: kappalainen Anders Törnudd
* 1804–1811: kappalainen Abraham Mellenius
* 1812–1818: kappalainen Christian Sandbäck
* 1821–1833: kappalainen Johan Malin
* 1835–1838: kappalainen Nils Henrik Chydenius
* 1839–1841: kappalainen Gustaf Adolf Andström
* 1843–1851: kappalainen Fredrik Ollonqvist
* 1855–1864: kappalainen Samuel Hellgren
* 1864–1868: kappalainen Fredrik Napoleon Ottelin
* 1869–1878: kappalainen Frans Henrik Hällfors
* 1878–1887: kappalainen Karl Oskar Kraft
* 1887–1891: kappalainen Gustaf Edvard Lybeck
* 1893–1920: kappalainen Karl Eliel Meno

### Kauhajoen seurakunta
* 1891–1927: kirkkoherra Gustaf Edvard Lybeck
* 1930–1936: kirkkoherra Albert Ahtola
* 1937–1957: kirkkoherra Antti Ilmari Hanhinen
* 1958–1961: kirkkoherra Ilmari Hirvelä
* 1962–1975: kirkkoherra Veikko Kumpulainen
* 1976–1989: kirkkoherra Eino Perälä
* 1989–2000: kirkkoherra Ilkka Järvinen
* 2001– kirkkoherra Jouko Ala-Prinkkilä

## Katso myös
* Kauhajoen baptistiseurakunta
* Kauhajoen helluntaiseurakunta
* Kauhajoen adventtiseurakunta

* Uskonto Etelä-Pohjanmaalla

## Lähteet

## Aiheesta muualla
* Kauhajoen seurakunnan kotisivut
Sydänpysähdys

**Sydänpysähdys** eli **sydämenpysähdys**, aiemmin **sydänhalvaus**, on sydämen pysähtymisestä johtuva sairauskohtaus, jonka syynä voi olla sydäninfarkti tai paha rytmihäiriö eli niin kutsuttu kammiovärinä. Sydänpysähdys määritellään tilanteeksi, jossa sydämen pumppaustoiminta on lakannut, mutta sydämessä voi edelleen olla supistelua, kuten kammiovärinää. Näin ollen se eroaa asystoliasta, jossa sydän ei supistele lainkaan. Sydänpysähdys voi johtaa äkkikuolemaan, joten sydämen pysähtyessä elvytys on aloitettava välittömästi.

Termi sydänhalvaus on epätäsmällinen, ja sen käyttö on vähentynyt.

## Katso myös
* Asystolia
* ROSC

## Lähteet
Olipa kerran löytöretket

**Olipa kerran löytöretket** (*Il était une fois… les Explorateurs*) on Albert Barillén kuudes Olipa kerran… -animaatiosarja, joka valmistui vuonna 1997.

Suomenkielisen version on tuottanut Yle Import. Suomenkielisissä rooleissa olivat Ossi Ahlapuro, Eija Ahvo, Pekka Autiovuori, Rainer Kaunisto, Jarmo Koski, Heikki Määttänen, Voitto Nurmi, Heikki Sankari, Matti Laitinen,  Veikko Honkanen, Jukka Voutilainen ja Tarja Keinänen. Tunnusmusiikin lauloi Eija Ahvo.

## Jaksot
# Ensimmäiset purjehtijat
# Aleksanteri Suuri
# Eerik Punainen
# Tšingis-Kaani
# Muslimimatkailija maailmalla
# Kekseliäs merenkävijäkansa
# Vasco da Gama
# Kamppailu postilinjoista
# Kolumbus ja Pinzónin veljekset
# Amerigo Vespucci uudessa maailmassa
# Maailman ympäri
# Intiaanien parissa
# Siperian halki Alaskaan
# Etelämantereen arvoitus
# Matka Niilin lähteille
# Maapalloa mittaamassa
# Kapteeni Cook
# Humboldt Amazoniassa
# Mississippi-joelta Tyynellemerelle
# Kilpajuoksu Australian halki
# Stanley ja Livingstone Afrikassa
# Etelänavan valloittajat
# Tiibetiä tutkimassa
# Stratosfääristä merten syvyyksiin
# Vuorten valloittajat
# Tulevaisuuden tutkijat

## Lähteet

## Aiheesta muualla
* Virallinen sivusto 
*
Peliko

**Peliko** on Martinexin omistama suomalainen pelivalmistaja. Pelikon kuuluisimpia pelejä ovat muun muassa Kari Mannerlan luomat Afrikan tähti- ja Inkan aarre -lautapelit sekä Pekka-pelikortit. Peliko-nimellä yhtiö sai alkunsa vuonna 1985.

Yhtiön tuotantotilat sijaitsevat Raisiossa.

## Lähteet
Olipa kerran keksijät

**Olipa kerran keksijät** (*Il était une fois… les Découvreurs*) on Albert Barillén ohjaama ranskalainen Olipa kerran… -animaatiosarja, joka valmistui vuonna 1994. 

Suomenkielisen version on tuottanut Yle Import. Suomenkielisissä rooleissa olivat Ossi Ahlapuro, Eija Ahvo, Pekka Autiovuori, Markku Huhtamo, Jarmo Koski, Heikki Määttänen, Kaija Pakarinen, Markku Riikonen, Tommi Rinne ja Timo Torikka. Tunnusmusiikin lauloi Eija Ahvo.

## Jaksot
# Jo muinaiset kiinalaiset…
# Arkhimedes ja kreikkalaiset
# Heron Aleksandrialainen
# Ajan mittaaminen
# Henrik Purjehtija
# Gutenberg
# Leonardo da Vinci
# Lääketaidon uranuurtajat (Hippokrates, Galenos, Paracelsus, Andreas Vesalius ja Ambroise Paré)
# Galileo Galilei
# Newton
# Buffon ja maailman synty
# Lavoisier ja kemia
# Stephenson ja rautatiet
# Faraday ja sähkö
# Darwin ja kehitysoppi
# Mendel ja perinnöllisyys
# Pasteur ja pieneliöt
# Edison ja tieteen sovellutukset
# Marconi ja ääniaallot
# Ford ja autoilu
# Ilmailu (Otto Lilienthal ja Wrightin veljekset)
# Marie Curie
# Einstein
# Konrad Lorenz
# Neil Armstrong, kuu ja avaruus
# Tulevaisuus

## Aiheesta muualla
* Virallinen sivusto 
*
The Coffinshakers

**The Coffinshakers** on ruotsalainen kauhuhenkistä countrymusiikkia esittävä, nykyisin viisihenkinen yhtye. Yhtye on perustettu vuonna 1995 alun perin laulaja-kitaristi Rob Coffinshakerin projektina.

## Jäsenet
* Rob Coffinshaker – kitara ja laulu
* Andy Bones – rummut
* Joe Undertaker – basso
* Dr Fang – kitara
* Rebecca – taustalaulu

## Diskografia
### Studioalbumit
* 
* 
* 

### Mini-LP:t
* 

### 7":t
* 
* 
* 
* 
* 
* 

### Kasetit
*
Josef Adam Joakim Pippingsköld

**Josef Adam Joakim (Joachim) Pippingsköld** (5. marraskuuta 1825 Lemu – 12. maaliskuuta 1892 Helsinki) oli suomalainen lääkäri, professori ja valtiopäivämies. 

Pippingsköld väitteli Helsingin yliopistossa vuonna 1860, ja hänet nimitettiin synnytysopin dosentiksi 1861. Vuosina 1870–1886 hän toimi Helsingissä lapsenpäästöopin ja lastentautien klinikan professorina. Pippingsköld oli ensimmäisiä, jotka ottivat vakavasti Ignaz Semmelweisin löydöt lapsivuodekuumeen tarttuvuudesta, ja hän korosti hygieniaa sairaalassa.  

Hän kiinnitti vuonna 1869 huomiota mm. infektoituneiden potilaiden eristämiseen, käsien pesuun ja instrumenttien kuumentamiseen ennen käyttöä. Haavoja desinfioitiin fenolin ohella mm. boorihapolla, salisyylihapolla, jodoformilla ja sublimaatilla sekä hoidettiin kaliumpermanganaattiliuoksella, otsonilla ja ferrikloridiliuoksella. Haavat peitettiin sidoksilla. Käytössä olivat myös lääkesuopa (*sapo medicatus*) ja laimea sprii (*spiritus minder*). Yleislääkkeenä pidettiin kylmävesihoitoa, jonka vaikutus näkyi myös hygieniatason nousuna. Tämän ansiosta kuolleisuus lapsivuodekuumeeseen pieneni dramaattisesti.  

Pippingsköld edusti sukuaan aatelissäädyssä valtiopäivillä 1863–1864, 1872, 1877–1878, 1882, 1885, 1888 ja 1891. Yliopiston vararehtori hän oli vuosina 1882–1884. Pippinsköldistä tuli valtioneuvos vuonna 1888. Hän sai professorin arvonimen vuonna 1865. 

Pippingsköld oli kiinnostunut lääketieteen lisäksi fysiikasta, ja testamentissaan hän lahjoitti varat soveltavan fysiikan oppituoliin Helsingin yliopistolle.

## Lähteet

## Aiheesta muualla
*
Olipa kerran planeetta Maa

**Olipa kerran planeetta Maa** () on Albert Barillén ohjaama ranskalainen animaatiosarja, joka ilmestyi vuonna 2008. Sarja käsittelee muille *[[Olipa kerran...]]* -sarjoille uskolliseen tapaan maailmaa, tällä kertaa maapalloa uhkaavien globaalien luonnonkatastrofien näkökulmasta. Sarja jäi myös Albert Barillén viimeiseksi ohjaustyöksi.

Piirrostyyli eroaa huomattavasti aiemmista osista; siihen on vaikuttanut länsimaissa jalansijaa tehnyt japanilainen piirrostyyli. Mukana on myös ensimmäistä kertaa tietokoneanimaatiota.

Suomenkielisissä rooleissa ovat Jarmo Koski, Susa Saukko, Ella Pyhältö, Antti Jaakola, Petri Hanttu, Antti L. J. Pääkkönen, Katja Sirkiä, Matti Ristinen, Janni Laaksonen, Amy Burgess, Kari Tamminen, Velimatti Ranta, Samuel Anttila, Pinja Hanski ja Anna Asunta. Tunnusmusiikin laulaa Pekka Kuorikoski.

## Jaksot
# Planeetan Vartijat
# Suuren Pohjoisen ilmasto
# Vesi Intiassa
# Sahelin kallisarvoinen vesi
# Amazonin sademetsät
# Maailman naiset
# Reilu kauppa
# Uhatut meret
# Ekosysteemit
# Kallisarvoinen vesi maailmassa
# Köyhyys maailmassa
# Maailman metsät
# Ryöstökalastus
# Ilmasto: Historia
# Maanviljely
# Luonnon monimuotoisuus
# Energiavarat
# Jätteiden kierrätys
# Lapset töissä
# Uusiutuvat energiamuodot
# Rakentaminen ja kaupungit
# Ilmasto: Ratkaisuja ongelmiin
# Ilmasto: Vaikutukset
# Maailman lapset: Terveys ja koulutus
# Teknologia
# Huominen

## Lähteet

## Aiheesta muualla
* Virallinen sivusto  
*